NaiveNeuron/SloPal huggingface dataset:
Vážny, Ľubomír, poslanec NR SR (2010-12-03):
Ďakujem. Vážený pán predseda Národnej rady, vážený pán minister, vážené panie poslankyne, páni poslanci, zamýšľal som sa k návrhu štátneho rozpočtu nad celkovou tou situáciou, ako bol zostavený najmä za rezort dopravy, pôšt a telekomunikácií, a vyšla mi z toho len jedna otázka: Dokedy? Dokedy budeme počúvať stále tieto všeobecné frázy a nič nehovoriace frázy a nepodložené tými faktami a nezhmotnené, tieto všeobecné frázy nezhmotnené do činov a hlavne dokedy bude verejnosť, budú občania Slovenskej republiky tieto všeobecné frázy počúvať? A už niet jasnejší dôkaz, že sú to všeobecné frázy ako zostavenie tohto rozpočtu na rok 2011 až 2013 za rezort dopravy. Tie všeobecné frázy sú, myslím, že všeobecne známe, napríklad chceme stavať a budeme stavať diaľnice a za chvíľu poviem ako napríklad predražené. Čo je to predražené? Voči čomu? Keď je niečo predražené, tak to musí byť voči niečomu. A až keď niečo postavíte, vtedy môžte hovoriť – a postavíte lacnejšie –, vtedy môžte hovoriť, že je to predražené. To znamená predražené voči fikcii, voči všeobecným frázam, to takéto slovo ja nepoznám a takéto porovnanie vôbec nie je namieste. Čiže ak nechceme porovnávať voči fikcii, voči vašim sľubom, ktoré podľa mňa nebudú splnené, tak porovnávajme len postavené voči postavenému. Minule som tu predniesol, že „predražené“, nemáte morálne ani etické právo používať... (Ruch v sále. Prerušenie vystúpenia predsedajúcim.)
Laššáková, Jana, podpredsedníčka NR SR (2014-01-28):
S reakciou pán poslanec Fecko. Nech sa páči.
Šimečka, Michal, podpredseda NR SR (2024-09-13):
Ďakujem veľmi pekne, čo predpokladám, že bude v utorok nasledujúci týždeň. Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona o niektorých opatreniach súvisiacich s riadením kótovanej spoločnosti. Návrh vlády, vládny návrh zákona je uverejnený ako tlač 397, návrh na jeho pridelenie na prerokovanie výborom je v rozhodnutí č. 429. Poprosím teraz ministra spravodlivosti Borisa Suska, aby vládny návrh zákona uviedol. Nech sa páči. (Rokovanie v prvom čítaní o vládnom návrhu zákona o niektorých opatreniach súvisiacich s riadením kótovanej spoločnosti , tlač 397.)
Lipšic, Daniel, poslanec NR SR (2013-05-21):
Ďakujem. Tak ja by som potom aj v rozprave k trestnému zákonu k tomu niečo povedal, čo naznačil pán poslanec Gál. No. Dôvodové správy, ja by som bol opatrný. Dôvodové správy, určite sa zhodneme, že neodrážajú úmysel zákonodarcu, lebo my ich neschvaľujeme. Dôvodové správy odrážajú úmysel väčšinou úradníka konkrétneho ministerstva, ktorým objasňuje text, ale nie sú ani nemôžu byť, dokonca podľa mňa je to pri interpretácii právnych predpisov nesprávne a nedemokratické sa dôvodovými správami riadiť, my ich neschvaľujeme, schvaľujeme texty zákonov. Snaha, a tým sú sudcovia viazaní, textom zákonov a ich rozumnou interpretáciou, teda textovou interpretáciou. Snaha pochopiť úmysel zákonodarcu po prvé, z dôvodových správ je iluzórna, lebo tam prejavený nie je, z iných okolností ho uchopiť je skôr cvičenie v psychoanalýze, čiže ani to celkom možné nie je. My sa uznášame podľa ústavy na zákonoch, nie na dôvodových správach k nim. Čiže to by som potom chcel aj pri Trestnom zákone povedať, lebo tam ide o tie drogové trestné činy a je to práve zdôvodňované, že dôvodová správa to bude riešiť, že to bude pri tých, pri tých, čo sú tesne na desaťnásobok dennej dávky, ale dôvodová správa v tomto nie je v princípe pre nikoho záväzná. A treba sa nad tým zamyslieť možno trošku z iného pohľadu.
Paška, Pavol, predseda NR SR (2014-10-30):
(Hlasovanie.) 135 prítomných, 53 za, 77 proti, 5 sa zdržali. Pozmeňovací návrh sme neschválili.
Hrnčiar, Andrej, podpredseda NR SR (2016-04-27):
Ďakujem. S reakciami na faktické poznámky pán poslanec Krajniak.
Sulík, Richard, predseda NR SR (2010-08-10):
Ďakujem. Pán Madej, nech sa páči.
P. Hrušovský, podpredseda NR SR: (2001-12-04):
Pán poslanec Cabaj, pán poslanec Cabaj.
Hreha, Štefan, poslanec NR SR (2015-11-10):
Ďakujem pekne. Vážená pani predsedajúca, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení zákona č. 39/2015 Z. z. a ktorým sa menia a dopĺňajú niektoré zákony. Výbor Národnej rady pre financie a rozpočet ako gestorský výbor podáva Národnej rade túto spoločnú správu o prerokovaní vyššie uvedeného vládneho návrhu zákona: Národná rada uznesením č. 1909 z 22. septembra 2015 pridelila vládny návrh zákona na prerokovanie týmto výborom: ústavnoprávnemu výboru, výboru pre financie a rozpočet. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanoviská k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi – Výbor pre financie a rozpočet, uznesenie č. 511 zo dňa 3. septembra 2015, ústavnoprávny výbor, uznesenie č. 724 zo dňa 4. novembra 2015. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy uvedené v bode IV tejto spoločnej správy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1 až 64 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 527 zo dňa 6. novembra 2015. Týmto uznesením výbor poveril spoločného spravodajcu, ma poveril, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pani predsedajúca, skončil som, otvorte rozpravu.
Mičovský, Ján, poslanec NR SR (2014-06-04):
Ďakujem pekne za slovo. A ďakujem aj pekne pani poslankyni Žitňanskej, že po tej diskusii o časti súdnoprávnej v ústave, kde som sa trocha strácal, som sa dostal k zákonu, kde som vďaka nej úplne jasne pocítil, že naozaj sú tu úskalia, ktorým sa treba mimoriadne venovať, ale paradoxne nie tam, kde to predkladatelia ústavných zmien navrhujú, ale práve v tomto zákone, kde, ak by som si osvojil iba tú časť, kde ste hovorili o náhodnom výbere, tak jednoznačne hovorím, že ak nedokážeme toto tu preklenúť a zhodnúť sa na tom, že ten náhodný výber bez ohľadu na veľkosť súdu je absolútne základom toho, aby sme vylúčili podozrenia, ktoré tu vlastne dva dni riešime, tak potom načo sa máme potom vôbec venovať takým vznešeným slovám, ktoré tu padali za 48 hodín? Naozaj prosím, aby sme si veľmi vážne ešte raz premietli v hlave to, čo pani poslankyňa povedala, a hlasovali k tejto časti presne tak, ako hlasovať treba, nepodporili žiadny návrh, ktorý nepodporuje náhodný výber. Ďakujem pekne.
Zmajkovičová, Renáta, podpredsedníčka NR SR (2013-09-11):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Petrovi Náhlikovi. Teraz máte slovo, pán poslanec.
T. Glenda, poslanec: (2007-02-07):
Ďalej, pán predsedajúci, dajte hlasovať o bode 18 s odporúčaním gestorského výboru neschváliť.
Ďuriš Nicholsonová, Lucia, podpredsedníčka NR SR (2017-09-12):
S reakciou na faktické poznámky pani poslankyňa Zemanová.
Paška, Jaroslav, poslanec NR SR (2018-10-18):
Ďakujem za slovo, pán predsedajúci. Vážený pán poslanec, očakával som, že keď ste sa písomne prihlásili do tejto diskusie, tak že si naštudujete ten zákon a že nebudete rozprávať od veci. Chcel by som vás upozorniť, že je veľký rozdiel medzi maržou a ziskom. Ak hovoríte o jednopercentnej marži, tak je to hlúposť, pretože aj COOP Jednota má maržu vyjadrenú v desiatkach percentách, nie v jednom percente. Zahraničné reťazce tú maržu majú ďaleko vyššiu. Áno, COOP Jednota dosahuje zisk zhruba, ako povedať, na jednom percente. Ale zisk zahraničných reťazcov je ďaleko vyšší. Takže porovnávať alebo miešať si pojmy v tejto oblasti je, povedal by som, veľmi nebezpečné, treba sa naozaj troška pripraviť na to vystúpenie. Čo sa týka toho vášho tvrdenia, že sa chystáme trestať tých, ktorí pomáhajú domácej výrobe prinášať na trh, je nie celkom v súlade tiež s týmto zákonom, pretože my sa snažíme vytvoriť podmienky pre tých, ktorí domáce výrobky na trh prinášajú, aby mali lepšie podmienky. Pokiaľ je to, samozrejme, v rámci európskej legislatívy možné. A ten odvod je zameraný práve na tých, ktorí majú neprimerané zisky a neprimerané marže. A tam sa snažíme obmedziť túto výšku a pokiaľ tá výška týchto marží a ziskov je príliš vysoká, tak chceme, aby zostali tieto finančné prostriedky vďaka tomuto odvodu na Slovensku. A to, čo možno nebolo povedané doposiaľ, že však pani ministerka pôdohospodárstva povedala, že ak dostane tieto peniaze, ako ich rozdelí. To znamená, zase nesledujete diskusiu o tom, čo sa s finančnými prostriedkami získanými z tohto zákona, ako sa s nimi bude nakladať, ako budú rozdelené pôdohospodárom a nielen pôdohospodárom, ale i výrobcom. Výrobcom potravín na Slovensku, ktorí dodávajú na slovenský trh svoje výrobky. Ďakujem za pozornosť.
Huba, Mikuláš, poslanec NR SR (2015-11-19):
Ďakujem pekne za slovo. Budem celkom stručný. Spomínali ste, pani poslankyňa, v závere svojho vystúpenia prostriedky do rozvoja cyklodopravy. Vedeli by ste konkrétnejšie uviesť, koľko eur do rozvoja cyklodopravy alebo podpory cyklodopravy. Nemusí to byť za každú cenu rozvoj, môže to byť aj podpora v nejakej strategickej alebo informačnej rovine, že koľko tých prostriedkov pôjde? Aspoň celkom orientačne alebo radovo, pretože ja mám také informácie, že žiadne prostriedky do rozvoja a podpory cyklodopravy nepôjdu. Preto by ma naozaj veľmi zaujímalo, koľko tých prostriedkov bude, keďže vy ste tu explicitne tú podporu spomínali v rámci jedného z programov. Ďakujem. (Potlesk.)
Zelník, Štefan, poslanec NR SR (2018-11-28):
Ďakujem pekne za slovo. Ja len chcem pre médiá, aby nedošlo k nejakému nedorozumeniu. To, čo hovorila pani kolegyňa Šebová, tento bod bol, ale v medzirezortnom pripomienkovom konaní, ale, ale, ale toto bolo vypustené, takže aby nedošlo ku nejakým dezinformáciám cez, cez médiá. Ďakujem.
Poliačik, Martin, poslanec NR SR (2011-07-12):
Pán kolega Ondruš, musím vám povedať, že ako debatný tréner by som vás za toto určite nepochválil, lebo taká znôška demagógie, za to stredoškolákov vyhadzujeme z turnajov, lebo sa nevedia správať ako poctiví debatéri. Ale vidím, že teda v parlamente to ešte stále akceptovateľné je. Hovorili ste o tom, že pán Mihál rozprával o polročných prázdninách, citujete jeden kratučký článok, ale nedočítali ste ho zjavne do konca. Ten článok hovorí o tom, že ľudí treba najviac motivovať v prvých dvoch mesiacoch po strate práce, aby okamžite začali hľadať nové zamestnanie. A tým pádom, aby sa im nestalo, ako sa stáva častokrát v súčasnosti, že štyri, päť mesiacov v podstate ostanú na dávkach a začnú si hľadať prácu až na konci. To rozvrstvenie na 65 %, 45 % a potom len 35 je tam presne kvôli tomu, aby cítili, že na začiatku podpora od štátu je silná kvôli tomu, aby boli motivovaní tú prácu si hľadať, a postupom času klesá, čo v konečnom dôsledku má vytvoriť presne ten tlak, aby rovno, keď prídu o prácu, začali hľadať novú a aby sa nespoliehali na to, že majú štyri alebo päť mesiacov k dobru, ako to mnohí ľudia dneska na Slovensku robia. Nie je to o tom, že by sme im chceli odopierať voľno, je to o tom, aby nám neprepadli okami tej siete do tej skupiny chronicky nezamestnateľných a nezamestnaných ľudí, aby nestrácali pracovné návyky a aby si ľudia proste nezvykali na to, že môžu byť doma a poberať dávky od štátu. To je celé. (Potlesk.)
P. Hrušovský, predseda NR SR: (2003-09-19):
(Hlasovanie.) Prítomných je 130 poslancov, za 10, proti 64, zdržalo sa 54, nehlasovali 2. Návrh sme neschválili. Ďalší návrh. J. Hurban, poslanec: Pán predseda, v druhom hlasovaní budeme hlasovať spoločne o bodoch 2 až 9 zo spoločnej správy s tým, že gestorský výbor ich odporúča schváliť.
Laurenčík, Milan, podpredseda NR SR (2021-05-28):
Ďakujem, pán poslanec, prosím, zaujmite miesto pre spravodajcu. Ja teraz otváram rozpravu, do ktorej som dostal písomnú prihlášku, za poslanecký klub SMER je prihlásený pán poslanec Ladislav Kamenický, za poslanecký klub Sloboda a Solidarita je prihlásený pán poslanec Marián Viskupič a jednotliví rečníci: pani poslankyňa Jana Bittó Cigániková a pán poslanec Ondrej Dostál. Nech sa páči, pán poslanec Kamenický, máte slovo a pripraví sa pán poslanec Marián Viskupič.
Glváč, Martin, podpredseda NR SR (2017-10-17):
No teda, s faktickou pani podpredsedníčka, nech sa páči.
Danko, Andrej, predseda NR SR (2019-01-29):
Ďakujem, pán poslanec. Prosím, zaujmite svoje miesto v rokovacej sále a želám vám veľa úspechov v mene nás kolegov v práci Národnej rady Slovenskej republiky. Pristúpime k prerokovaniu návrhu na zmeny v zložení výborov Národnej rady Slovenskej republiky. Návrh máte rozdaný ako tlač 1309. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, uzatváram možnosť prihlásenia sa ústne a vyhlasujem rozpravu za skončenú. Prerušujem rokovanie o tom-tom bode programu. Dám krátku prestávku do 13.40 a nasledovať bude druhé čítanie o zákone zo 4. decembra 2018 o hazardných hrách a o zmene a doplnení niektorých zákonov. O 13.40 pokračuje plénum. (Prestávka.) (Po prestávke.)
Klus, Martin, poslanec NR SR (2019-06-26):
Skrátené legislatívne konanie, po prvé, sa môže konať za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona. Druhá možnosť, o skrátenom legislatívnom konaní môže Národná rada rozhodnúť aj vtedy, ak si rozhodnutie Rady bezpečnosti Organizácie Spojených národov o akciách na zabezpečenie medzinárodného mieru a bezpečnosti vydané podľa čl. 41 Charty OSN vyžaduje neodkladné prijatie zákona. Myslím, sa zhodneme na tom, že dvojka v tomto prípade rozhodne neplatí, a pokiaľ ide o jednotku, vy ste, pani ministerka, spomínali, že tu môže dôjsť k ohrozeniu základných ľudských práv a slobôd a že by mohlo dôjsť k spochybneniu legality a legitimity volieb, ktoré máme pred sebou vo februári alebo marci 2020. Čiže už o osem mesiacov. Mne to ale príde tak, že takýmto spôsobom vlastne spochybňujeme aj všetky voľby, ktoré sa udiali podľa platnej právnej normy od roku 2014, a každé jedny z nich môžu byť napadnuteľné z hľadiska legality a legitimity a teda aj ohrozenia základných ľudských práv a slobôd. Inak povedané, a na to by som rád dostal odpoveď od vás, pani ministerka, keďže vás vláda Slovenskej republiky poverila, aby ste nám prišli prezentovať tento návrh na skrátené legislatívne konanie, kde ste boli doposiaľ, keď to musíme riešiť takto, šité horúcou ihlou. Nehovoriac o tom, že máme za to, že riešime zákon, ktorý obmedzuje slobodnú súťaž politických strán, a teda v istom slova zmysle aj právo voliť a byť volený a teda máme za to, že bude pravdepodobne tento zákon skúmať aj Ústavný súd, či nedošlo k porušeniu Ústavy Slovenskej republiky. Takže z tohto uhla pohľadu sa my za žiadnych okolností nemôžme stotožniť so skráteným legislatívnym konaním a predpokladám, že viacej detailov k tomu povie ešte kolega poslanec Ondrej Dostál. Ďakujem pekne za pozornosť.
Blanár, Juraj, podpredseda NR SR (2021-09-17):
Teraz vystúpi posledný v rozprave, pán predkladateľ Jaroslav Karahuta, nech sa páči.
Glváč, Martin, podpredseda NR SR (2019-09-11):
Ďakujem. S faktickými poznámkami traja poslanci. Končím možnosť prihlásiť sa. Ako prvý pán poslanec Senko.
Klus, Martin, poslanec NR SR (2018-10-18):
Môžem teda. Ďakujem pekne. Zdá sa, že je to v podstate totožná informácia, ako nám už poskytol pán predseda vlády. Predpokladám, že sa nebudete veľmi rozlišovať v tom, čo idete povedať, takže možno ak by bol všeobecný súhlas, mohli by sme sa vrátiť k tej štvorke, ktorú som nestihol?
M. Sabolová, poslankyňa: (2008-05-21):
Pán podpredseda, stane sa chyba. Tak ako my sme si nevšimli bod 7, tak si ho nevšimli ani vaši poslanci a dokonca ani spravodajca, ani gestor od vás určite, ktorý sa venuje tomuto návrhu zákona. Prečo musíme diskutovať o takejto procedurálnej chybe toľko a tak dlho, keď máme vážnejšie hlasovania. Ja by som vás chcela poprosiť, aby ste, pán predseda alebo pani predsedajúca, teraz prerušili rokovanie o tomto bode a aby sme to odstránili tak, aby ten zákon bol dobrý. On nie je tento zákon zlý napriek tomu, že sa tam dostali možno pozmeňujúce návrhy, s ktorými nesúhlasíme, ale ten zákon je zrejme na vykonateľnosť v praxi potrebný, a preto vás chcem poprosiť, aby ste prerušili rokovanie a aby sme tu bod 7 zo spoločnej správy vypustili a nehlasovali za to.
Jurinová, Erika, podpredsedníčka NR SR (2014-06-11):
Vyhlasujem všeobecnú rozpravu za skončenú. Pýtam sa, či chce zaujať stanovisko pán navrhovateľ. Pán spravodajca? Nie. Prerušujem rokovanie o tomto bode programu. A pristupujeme k prvému čítaniu o návrhu poslancov Martina Chrena a Juraj Miškova na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Návrh zákona je pod tlačou 1005. Návrh na jeho pridelenie na prerokovanie výborom je v rozhodnutí 1011. Nech sa páči, pán poslanec Martin Chren nám uvedie návrh. (Rokovanie o návrhu poslancov Národnej rady Slovenskej republiky Martina Chrena a Juraja Miškova na vydanie zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov , tlač 1005.)
Grendel, Gábor, podpredseda NR SR (2021-11-11):
Ďakujem pekne, pán poslanec. Aj v zmysle dohody z grémia vás teraz prosím o minútu ticha. (Minúta ticha.) Ďakujem pekne. Skôr ako pristúpime k hlasovaniu, požiadal o vystúpenie pán predseda vlády Slovenskej republiky Eduard Heger. Nech sa páči, pán premiér, máte slovo.
Kollár, Boris, predseda NR SR (2020-04-22):
Ďakujem. Chce reagovať pán poslanec? Aha, áno, nech sa páči. Pán poslanec Dostál, nech sa páči.
Kuriak, Milan, poslanec NR SR (2022-12-06):
Ďakujem za slovo. Mal som pripravenú rozpravu k zníženiu DPH, ale som sa nestihol prihlásiť, tak aspoň niečo vo faktickej. Za posledné obdobie sme boli svedkami toho, že práve gastrosektor, ako aj športové aktivity boli aj z dôvodu pandémie jedným z najviac postihnutých odvetví. Podnikatelia okrem dlhov v posledných rokoch zavinených pandémiou ochorenia covid aktuálne čelia aj prudkému nárastu nákladov na energie, rastu cien nakupovaných potravín a nápojov a požiadavke zamestnancov zvýšiť mzdy. Nezanedbateľnou položkou je aj zvýšenie nákladov spojených s dodržiavaním hygienických nariadení a ďalšie vysoké režijné náklady. Pre gastro je nezanedbateľnou položkou pri nákladoch aj vysoký počet zamestnancov, ktorý je potrebný pri chode prevádzok. Osobne som presvedčený, že počas nadchádzajúcej zimnej sezóny zníženie sadzby DPH na vybrané služby prispeje k zmierneniu nárastu cien v reštauráciách, čo spôsobí vyššiu návštevnosť, ale aj vyššiu spotrebu na strane zákazníkov. Pozmeňujúci návrh má za cieľ aj zvýšiť konkurencieschopnosť prevádzkovateľov podnikov v cestovnom ruchu v pohraničných oblastiach, kde jedným z najväčších konkurentov je práve napríklad Poľská republika alebo Česko, kde majú výrazne nižšiu sadzbu DPH pre gastro. Po tejto zmene majitelia prevádzok podnikajúci v gastrosektore, ako aj športových služieb volajú už dlhšiu dobu. Je pred nami zimná sezóna, ktorá je pre, ktorá je pre osoby podnikajúce, podnikajúce v stravovacích službách či hotelierstve kľúčová. Počas dvoch zón pandémie gastroprevádzky prišli o výraznú časť svojich tržieb a mnohé si na zaplatenie nájmov, energií či platov pre zamestnancov museli požičať nemalé sumy peňazí. Okrem toho aktuálne čelia enormnému nárastu nákladov za energie, ako aj vysokej inflácii, ktorá sa... (Prerušenie vystúpenia časomerom.)
Kišš, Štefan, poslanec NR SR (2023-12-07):
Ďakujem. Pán Muňko, beriem to ako pochvalu, trochu na odľahčenie. Hovoril som o 1,8 mil. budúcich dôchodcoch, nie súčasných. A čo sa týka toho, že ako fungujú dôchodkové systémy v iných krajinách, samozrejme, takýchto je mnoho, ale otázka, otázka je, na, na ktorý parameter sa pýtate. Ale poznáme niekoľko úspešných krajín, ktoré svoje budúce dôchodky zhodnocujú oveľa, oveľa lepšie ako, ako my. Ale možno to, toto zvyšných jedna minútu a dvadsať sekúnd, samozrejme, nemôže byť dobrá diskusia o dôchodkoch, takže môj návrh je, že tak ako sme sa rozprávali neformálne, ja sa, ja sa s vami veľmi rád pobavím, či už tuto v kaviarni o našich budúcich dôchodkoch, alebo aj, aj kľudne verejne na akomkoľvek fóre. Najbližšie nás, nás takéto čaká na výbore na obed, takže budem sa tešiť tejto diskusii.
Bugár, Béla, podpredseda NR SR (2016-06-15):
Ďakujem pekne. Otváram rozpravu a konštatujem, že nemám žiadnu písomnú prihlášku, preto sa pýtam, kto sa hlási ústne do rozpravy. Pán poslanec Sopko. Končím možnosť sa prihlásiť ústne do rozpravy. Pán poslanec, nech sa páči, máte slovo.
Pavol Paška, predseda NR SR (2013-03-19):
(Hlasovanie.) 137 prítomných, 78 za, 56 proti, 3 sa zdržali. Máte súhlas, pán spravodajca.
I. Mikloš, podpredseda vlády a minister financií SR: (2003-06-17):
Schválenie návrhu zákona v skrátenom legislatívnom konaní... P. Rusko, podpredseda NR SR: Poprosím ešte raz pánov poslancov, aby zachovali pokoj v rokovacej sieni.
Danko, Andrej, podpredseda NR SR (2024-10-23):
Pokračujeme v rozprave. Pýtam sa, či sa chce prihlásiť niekto do rozpravy ústne. Uzatváram možnosť prihlásenia. Jeden prihlásený poslanec, pán poslanec Dej, nech sa páči.
Laššáková, Jana, podpredsedníčka NR SR (2012-07-26):
Pán poslanec, pristupujte k veci. Dobre?
Matovič, Igor, poslanec NR SR (2014-11-09):
Padlo to tu v takých reakciách, že „komická zmena stratégie“. Ja naozaj si myslím, že toto SMER tu celkom komickú zmenu stratégie na nás skúša, že týždeň vlastne stiahli chvost, odvolajú Zvolenskú, odvolajú Zmajkovičovú, priznajú farbu, že sme ich pristihli pri zlodejine. Po týždni zistili, že, do prdele, my sme sa priznali, že asi nám to ublížilo, tak vlastne začneme teraz tvrdiť, že vlastne my sme nič neukradli. Však nič, nič sa nestalo, žiadne peniaze ešte neodišli. To, že tam, nejaká zmluva tam je, že tam je vlastne niečo, že my sme vlastne podpísali, že je tam milión ukradnutý? To ako tá vlastne zmluva, však to ten dodávateľ úplne v pohode sa vzdá vývaru z jedného milióna eur. Však to je pre neho, drobné zrejme, že pán Paška? A celkom naozaj komická zmena stratégie. Ale keď som pozeral tlačovku Roberta Fica, tak videl som zlomeného človeka. Miešali, motali sa mu slová, jednoducho bol úplne mimo cviku. Síce tam ešte nejaký ten človek, ktorý stál, tvrdil tieto bludy aj iné klamstvá, že teda, že čo sme tu my, tu, že sme tu, že bojujeme proti tomu, aby mali baníci na Hornej Nitre prácu, bojujeme proti tomu, aby bola diaľnica R1, či teda rýchlostná cesta, ako bludov a bludov tam vypotil. Ale motal slovíčka, preskakovali mu písmenká, zlomený človek. Usvedčený, zlomený človek. A keď... A né, to poviem nabudúce.
Kuciaňová, Magdaléna, poslankyňa NR SR (2019-09-12):
Hlasovali sme o jedinom pozmeňujúcom návrhu. Pán predsedajúci, podľa ustanovenia § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Galko, Ľubomír, poslanec NR SR (2016-05-19):
Ďakujem pekne. Vážený pán predsedajúci, vážené pani poslankyne, páni poslanci, dovoľujem si predstúpiť pred vás s návrhom na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov, ktorý predložila skupina poslancov Národnej rady Slovenskej republiky v zložení Jana Kiššová, Ľubomír Galko, Jozef Mihál, Eugen Jurzyca, Jozef Rajtár, Milan Laurenčík a Igor Matovič dňa 29. apríla 2016. Aktuálne zákon o obecnom zriadení ani infozákon neukladá povinnosť obciam zverejňovať na svojom webovom sídle informácie o spôsobe vybavovania žiadostí o pridelenie bytu, žiadostí o prevode bytu do osobného vlastníctva, žiadostí o pridelenie miesta v sociálnom zariadení, ktorého zriaďovateľom je obec, a žiadostí o miesto v predškolskom zariadení, ktorého zriaďovateľom je obec. Ak sú dané informácie zverejnené, ich právnym základom zverejnenia je buď zmluva, alebo iná norma ako zákon o obecnom zriadení. Cieľom nami predkladanej novely zákona o obecnom zriadení je upraviť v dotknutom právnom predpise povinnosť obcí a miest zverejňovať na svojom webovom sídle informácie o spôsobe vybavovania žiadostí o pridelenie bytu, žiadostí o prevode bytu do osobného vlastníctva, žiadostí o pridelenie miesta v sociálnom zariadení, ktorého zriaďovateľom je obec, a žiadostí o miesto v predškolskom zariadení, ktorého zriaďovateľom je obec. Novela zákona ustanovuje rozsah povinne zverejňovaných údajov tak, aby sa pri každej žiadosti zo zverejnených údajov dalo vyčítať, kto žiadosť podáva, kedy bola žiadosť obci doručená a akým spôsobom bola žiadosť vybavená. Zákon v tejto súvislosti ustanovuje možnosť verejnej kontroly rozhodovania o pridelených žiadostiach. Na tomto mieste by som chcel poznamenať, že na jednej strane som veľmi rád, že Milan Laurenčík, keď ho tu vidím sedieť, sa dostal do Národnej rady Slovenskej republiky a že dodržal sľub a našu zásadu, že sa vzdá mandátu starostu a nebude uplatňovať ten dvojitý mandát, v tomto prípade starostu Terchovej, na druhej strane som trochu smutný z toho, lebo sme boli dohodnutí, že akonáhle bude po voľbách, tak sa do toho pustíme a že to v priebehu polroka alebo roka v tej Terchovej zrealizujeme, tak pevne dúfam, že ak to tuná prejde, tak už potom to bude vo všetkých obciach, ak to náhodou neprejde, tak potom už, Milan, bude len treba vplývať na tvojho nástupcu, aby tá Terchová bola prvou obcou, kde to zverejňované takýmto spôsobom bude. Dovolím si vás požiadať o podporu tohto návrhu zákona. Ďakujem pekne.
Žiga, Peter, podpredseda NR SR (2024-01-19):
Pán poslanec Hargaš.
Matovič, Igor, poslanec NR SR (2012-10-30):
Martin, povedal si, že nie všetci kresťania sú proti registrovaným partnerstvám, ale ja to považujem za pochopiteľné, lebo dlhodobo vediete agendu, ktorej cieľom nie je ľuďom vysvetľovať, čo to vlastne v skutočnosti je, ale skrývate to za taký kvázi váš ústretový krok, že vlastne týmto ľuďom chcete pomôcť, lebo oni nemôžu byť, chúďatká, informované o zdravotnom stave svojich partnerov, nemôžu dediť a podobne. Jednoducho tých ľudí klamete. Ak by ste naozaj im chceli hovoriť pravdu, čo registrovanými partnerstvami sledujete a aký bude ďalší krok v tejto salámovej metóde, tak buď presvedčený, že našiel by si pár kresťanov, ktorí by vás možno iba nepočúvali, ktorí by boli za registrované partnerstvá. Čiže, jasné, lebo nemajú dosť informácií, jasné, lebo ich úmyselne klamete. Keď si hovoril, že tvojím heslom je „milovať budeš blížneho svojho ako seba samého“, ale potom to asi zle chápeš. Milovať neznamená dovoliť svojmu blížnemu čokoľvek, čo si tvoj blížny zmyslí. Milovať znamená mu povedať v tej správnej chvíli, pozor, tuná je hranica a tu by si vstúpiť nesmel, lebo ti to môže ublížiť. A ak by si hovoril, že ak by sám Ježiš sedel v tejto sále, tak by hlasoval za, tak ti na to môžem povedať iba jedno jediné: láskavo si neobtieraj svoju nevymáchanú liberálnu hubu o Ježiša!
Červeňáková, Elena, poslankyňa NR SR (2019-05-15):
Ďakujem. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šimečka, Michal, podpredseda NR SR (2023-12-13):
Ďakujem veľmi pekne. Pán poslanec Hajko.
A. Belousovová, podpredsedníčka NR SR: (2008-10-28):
Slovo má pán poslanec Zelník.
Kuffa, Štefan, poslanec NR SR (2013-12-17):
Ďakujem za slovo. Ono sa to dosť ťažko počúva, keď žena tak rozpráva dehonestujúco o ženách. Veď predsa žena nemôže byť degradovaná na úroveň len nejakého konzumu. Je to čosi otrasné úplne. Ťažko sa to počúva. Vynútený sexuálny styk, ktorý tuná kolegyňa spomínala, je prejavom domáceho násilia. Sterilizácia zníži tento vynútený sexuálny styk alebo ho zvýši? Ten muž si prestane vážiť takúto ženu. Žena nie je predmetom konzumu, žena nie je nejakou handrou alebo nejakým predmetom na uspokojovanie, ale je ľudskou bytosťou, je ľudskou bytosťou, ktorá si zaslúži aj primeranú a teda ľudskú dôstojnosť rovnako ako hocikto iný. Zvrhla sa tá debata, ako aj minule pred pol rokom. Je to, akoby to bola len problematika rómskych komunít. Ja ti chcem povedať, kolegyňa, že takéto rodiny máme ešte aj dnes na Slovensku, ktoré sú ochotné a otvorené prijať väčší počet detí. Je tu aj Klub mnohodetných rodín. Spiš je príznačný tým a, dovolím si povedať, čiastočne ešte aj Orava, kde rodiny sú stále ochotné prijať väčší počet detí. Nie sú to len rómske komunity. Ale aj rómska komunita tu bola tak odprezentovaná, ako keby bola druho- až treťotriedna. Ako keby tie rómske ženy naozaj rodili len tie deti v latrínach. Je to čosi hrozné toto tuná počúvať. No nejak si to už tuná takto odtrpím. Ja to chcem povedať takúto vec, že aj tie prognózy, ktoré sú tu, možno v roku 2030, tak ako si to hovorila, že 500- až 640-tisíc Rómov. To máme čo, ako vnímať, ako nejakú hrozbu alebo nejakú pohromu? Veď rómska populácia a Rómovia ako takí tak isto si zaslúžia tú dôstojnosť. To nie je druhotriedna alebo treťotriedna kategória ľudí, nie je.
Lackovič, Marek, poslanec NR SR (2024-01-19):
Ďakujem veľmi pekne za slovo, pán predsedajúci. Pani poslankyňa Marcinková nadviazala na včerajšie vystúpenie pani prezidentky a nestihla dokončiť tie zásadné argumenty, ktoré častokrát vládna koalícia opiera aj o porovnávanie s ostatnými buď susednými, alebo aj ostatnými krajinami či už v Únii, alebo aj mimo Únie a často počujeme argument o zosúladení výšky trestných sadzieb za niektoré trestné činy s okolitými krajinami. Pozrime sa teda na reálne porovnanie. Ako včera povedala aj pani prezidentka, napríklad v Českej republike pri majetkových trestných činoch v závažnejších, teda kvalifikovaných skutkových podstatách trestný zákon upravuje zväčša sadzbu 5 až 10 rokov, navrhovaná novela uvádza 3 až 10 rokov aj pri kvalifikovaných trestných činoch, v Českej republike však možno podmienečne odložiť tresty iba do troch rokov, čiže aj individuálny páchateľ môže dostať podmienečný trest iba v menej závažnej, teda základnej skutkovej podstate. Predložená novela však umožňuje uloženie podmienečného trestu aj pri tých závažnejších skutkových podstatách a to je ten problém, na ktorý upozorňujeme už prakticky druhý týždeň. Ak sa pozrieme do Nemecka, tam trestný zákon tiež upravuje trestné sadzby porovnateľné s tými, ktoré sa navrhujú u nás, avšak podmienečne odložiť trest v Nemecku sa dá len trest odňatia slobody do jedného roka a vo výnimočných prípadoch do dvoch rokov, čiže opäť aj keď nemecký trestný zákon upravuje pri istých majetkových a hospodárskych trestných činoch sadzbu 3 až 10 rokov, súd nevie takýto trest podmienečne odložiť. Dokončím neskôr.
Jurinová, Erika, podpredsedníčka NR SR (2015-05-12):
Pán poslanec Jasaň.
Glváč, Martin, podpredseda NR SR (2017-09-05):
Ďakujem. S reakciou nikto. Ruším tvoje vystúpenie. Vyhlasujem všeobecnú rozpravu za skončenú. Chce zaujať navrhovateľ stanovisko? Nech sa páči.
Laurenčík, Milan, podpredseda NR SR (2021-02-04):
Chcete reagovať na faktickú poznámku, pán poslanec Kremský? Nie. Ďalším rečníkom, ktorý vystúpi v rozprave, je pán poslanec Tomáš Valášek. Nech sa páči.
P. Hrušovský, predseda NR SR: (2003-01-14):
Ďakujem pánovi ministrovi aj pani poslankyni Rusnákovej. Teraz pristúpime k hlasovaniu o návrhoch kandidáta na voľbu člena Rady pre vysielanie a retransmisiu a návrhu kandidáta na voľbu člena Dozornej rady Fondu detí a mládeže. Prosím poverených skrutátorov, overovateľov, aby sa ujali svojej funkcie. Otváram hlasovanie o návrhoch kandidátov na voľbu člena Rady pre vysielanie a retransmisiu a voľbu člena Dozornej rady Fondu detí a mládeže. (Akt tajného hlasovania.)
Bugár, Béla, podpredseda NR SR (2019-01-31):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 143, za 102, zdržalo sa 40 poslancov, 1 nehlasoval. Konštatujem, že tieto body zo spoločnej správy sme schválili. Nech sa páči.
P. Hrušovský, predseda NR SR: (2004-12-02):
(Hlasovanie.) 136 prítomných, 134 za, 1 sa zdržal, 1 nehlasoval. Body zo spoločnej správy sme schválili. Ďalší návrh. M. Majdová, poslankyňa: Ďalšie návrhy v spoločnej správe nie sú, takže sme v treťom čítaní a prosím vás, pán predseda, otvorte rozpravu.
B. Bugár, podpredseda NR SR: (2004-06-30):
A teraz budeme hlasovať o poslednom návrhu, ktorý sme prerokovali, a to je vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, tlač 647. Pani poslankyňa Navrátilová ako spravodajkyňa, nech sa páči, môžeme pristúpiť k hlasovaniu. Ľ. Navrátilová, poslankyňa: Ďakujem za slovo. V opakovanom druhom čítaní som vystúpila len ja a zostalo nám teda hlasovanie o dvoch pozmeňujúcich návrhoch, respektíve vylepšujúcich návrhoch, ktoré som predniesla. Poprosím vás, pán predsedajúci, dajte hlasovať o týchto návrhoch.
Kozelová, Monika, poslankyňa NR SR (2021-10-19):
Pán poslanec, aby som sa vrátila k pánovi riaditeľovi Mičevovi, o ktorom ste vy hovorili, tak vám musím povedať, že s pánom riaditeľom Mičevom mala problém hlavne pani bývalá ministerka Laššáková, lebo tá tam poslala kontrolu svojho času, hĺbkovú, a tá zistila množstvo pochybení, ako som to už minule hovorila. Z 35 strán kontrolnej správy bolo tridsať, 30 strán pochybení. Takže na moju otázku ešte na výbore, keď som sa jej pýtala, prečo ho neodvolala, povedala, že tak nedalo sa. No tak asi toľko. Prekresľovanie dejín, no tak prekresľuje sa tu kadečo, to je pravda. Napríklad by ma zaujímalo, že čo má múzeum, vznik Múzea SNP s Košickým vládnym programom? To som tiež teda dosť nezosieťovala, ale tak možno sa to raz dozviem. A po pravde, ja by som rada počula od vás, prečo by múzeum odísť nemalo pod ministerstvo obrany. To som sa ešte nedozvedela, pýtala som sa to už niekoľkokrát, niekoľkých vašich kolegov, zarputilo stojíte za tým, aby ostalo pod ministerstvom kultúry, ale prečo by malo zostať pod ministerstvom kultúry a prečo by nemalo odísť pod ministerstvo obrany, to som sa ešte doteraz nedozvedela. Ďakujem.
Zmajkovičová, Renáta, podpredsedníčka NR SR (2012-05-04):
S faktickou poznámkou pani podpredsedníčka Jurinová.
Glváč, Martin, podpredseda NR SR (2017-10-18):
Pán poslanec Grendel.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 140, za 59, proti 65, zdržalo sa 16 poslancov. Konštatujem, že procedurálny návrh nebol schválený. Nech sa páči.
Paška, Pavol, predseda NR SR (2012-08-08):
Pán predseda ústavnoprávneho výboru Madej.
Ľ. Jahnátek, minister hospodárstva SR: (2007-01-30):
Zákon č. 652/2004 Z. z. upravuje problematiku postavenia, organizácie, právomoci a pôsobnosti Colnej správy a Ministerstva financií Slovenskej republiky v colnej oblasti, ako aj povinnosti, oprávnenia a prostriedky colníka. Zákon nadobudol účinnosť 1. januára 2005. Návrhom novely zákona č. 652/2004 Z. z. sa prijímajú implementačné opatrenia potrebné na riadne a plynulé plnenie úloh, ktoré pre Slovenskú republiku vyplývajú z nariadenia Rady č. 1383/2003, ktoré sa týka colného konania pri tovare podozrivom z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že takéto práva sa porušili. Podľa toho istého nariadenia návrh novely v porovnaní s doterajšou úpravou ustanovuje Colnému riaditeľstvu Slovenskej republiky povinnosť poskytovať Európskej komisii informácie o žiadostiach o prijatie opatrení proti porušovaniu práv duševného vlastníctva, ako aj informácie o realizácii prijatých opatrení v tejto oblasti. Predkladaným návrhom zákona sa ustanovuje zoznam osobných údajov, ktoré bude Ministerstvo financií Slovenskej republiky oprávnene spracovávať vo svojich informačných systémoch. V návrhu zákona sú zároveň vykonané potrebné legislatívnotechnické úpravy vyplývajúce z prijatia nových národných aj komunitárnych právnych predpisov. Ďalšími zmenami zákona sa upravujú niektoré jeho ustanovenia na základe poznatkov z aplikačnej praxe. Vážené panie poslankyne, páni poslanci, prosím vás o podporu tohto zákona. Ďakujem pekne.
P. Farkas, poslanec: (2003-10-24):
Prosím, dajte o tom hlasovať, pán predseda.
Glváč, Martin, podpredseda NR SR (2017-10-11):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Dostál.
Kažimír, Peter, podpredseda vlády a minister financií SR (2012-11-28):
Ďakujem veľmi pekne. Ja by som chcel len zareagovať na faktickú pripomienku pána poslanca Drobu. Táto pripomienka je dôkazom toho, že nikto nie je spokojný s týmto návrhom zákona, čiže možno mohol by to byť dôkaz zase toho, že to je možno naozaj dobrý návrh a dobrý kompromis. A k zamestnávaniu. Obrovské debaty, samozrejme obrovský odpor u všetkých prevádzkovateľov hier. Ale my si musíme najprv odpovedať na otázku, na čo je stály dozor? Stály dozor má plniť, teda kľúčová úloha je dodržiavanie zákona. To, aby tam nehrali proste mladší ľudia ako 18 rokov, aby sa nepodávali alkoholické nápoje takýmto ľuďom a všetky tieto záležitosti, ktoré sú spojené aj s hracím plánom, s hracím poriadkom a podobne. No ale povedzme, ako to funguje dnes. V zásade problém v tých skutočných herniach povedzme, že nie je. Lenže my tu máme herne, kvázi herne, ktoré si myslia kolegovia autori predchádzajúcej novely, že to vyriešili. Ony odjakživa, od roku 1989 – 1990 sú v krčmách automaty. Čo ste urobili vy, je len to, že ste ich vytlačili od pultov, od výčapných pultov a do vedľajších miestností, ste povedali, že to je herňa. Hráme sa na to, neriešime zásadný problém počtu automatov v krčmách. Naozaj ste, to je proste, to je legenda, predstava, že to týmto spôsobom riešite. Ale nechcem sa, nechcem sa sporiť, každý máme na to mať legitímny názor. Problém je, že v týchto kvázi herniach, v krčmách, ktoré budú podľa tejto novely zákona stavebne oddelené, kto robí, kto obsluhuje takéto herne? No robia to v podstate, personál tej krčmy, toho zariadenia. Kto sú to? No čašníci, výčapníci. Povedzme si pravdu. Ako sú zamestnávaní čašníci a výčapníci v krčmách? Za minimálne mzdy, na dohody, neplatia odvody. Za minimálne mzdy, všetko ostatné je keš, lebo to tak proste v tejto krajine stále funguje. A to je jeden z problémov a dôvodov, prečo máme také výpadky na daniach. Prečo je, prečo je voči tomu taký odpor? Lebo zamestnávatelia alebo prevádzkovatelia podľa novely zákona budú musieť tých ľudí vziať do klasického pracovného pomeru, z čoho budú musieť platiť plné odvody. To je základný problém. Čiže dnes sú to proste čašníci, ktorí robia okrem iného, a viete asi, ako môžu vykonávať potom dohľad, keď potom robia kopec iných ako vecí. Nenútime k ničomu inému prevádzkovateľov, len aby riadne zamestnávali ľudí, ktorých podľa zákona majú zamestnávať na to, aby sa tam dohliadalo na plnenie zákona. A nie aby to boli nejaké bokovky, na dohody, na kešovky, no proste len na takú kvázi prítomnosť, len aby sme boli spokojní. Čo? Aký problém je s tým, že budú v pracovnom pomere? Budú v pracovnom pomere, budú mať viac pracovných pomerov. Ďakujem.
T. Cabaj, podpredseda NR SR: (2009-09-10):
Nech sa páči, pán poslanec, máte slovo.
Laššáková, Jana, podpredsedníčka NR SR (2014-11-09):
Pán poslanec Fecko.
M. Číž, podpredseda NR SR: (2006-09-05):
Teraz dávam slovo spravodajkyni, ktorú určil navrhnutý gestorský výbor pre pôdohospodárstvo, životné prostredie a ochrany prírody, pani poslankyni Jarmile Tkáčovej.
Blaha, Ľuboš, podpredseda NR SR (2024-04-30):
Ako ďalší sa do rozpravy prihlásil za poslanecký klub SLOVENSKO pán poslanec Gábor Grendel. Nech sa páči, pán poslanec, máte slovo.
Číž, Miroslav, podpredseda NR SR (2015-06-23):
Ďakujem pekne. No, na niečo sa dá reagovať, na niečo menej, ale hádam tá zásadná pravda, že každý si nesieme zodpovednosť za to, čo tu povieme. Pán Hlina mi odpustí, ja si vypočujem ten jeho prejav, lebo budem musieť pravdepodobne, takže tú vecnosť a prínos z diskusie potom môžme prípadne aj spoločne, spoločne posúdiť. Profesorovi Hubovi, no, ak, by som sa veľmi rád mýlil, ak som tomu dobre nerozumel alebo len som si niečo zle vyložil, ja budem len rád. Len, hm, ako známy a veľmi známy slovenský environmentalista nesieš predovšetkým voči verejnosti vo vzťahu k zeleným otázkam, keď to skrátim, a problém už potom pravdepodobne posudzovať napríklad verejný záujem vo väzbe na zamestnanosť, na investície, ktoré sú nevyhnutné pre rozvoj Slovenska v tej pozícii, v ktorej Slovensko je, že sa stáva len dielňou Európy a nemá priestor pre autonómny rozvoj v komplexnom vyjadrení. No tak pravdepodobne my tú zodpovednosť nesieme voči ľudom. Takže každý si asi, keď budeme plniť svoju úlohu, tak pravdepodobne budeme efektívnejší vo vzťahu k spoločnosti. No a k tým veciam ešte čo pán, tuším, Zajac, takže Kaufland a podobne, veď takto sa diskutovať nedá, pán kolega, ide tu naozaj o veci verejného záujmu. Len ten parlament môže povedať, kto teda bude posudzovať ten verejný záujem. Najvyšším orgánom, ktorý tu máme výkonným k dispozícii, je vláda. Kto iný? Samozrejme, vo väzbe na kontroly justíciou, neviem čím všetkým a tak ďalej. Takže obávam sa, prínosné ani zmysluplné táto diskusia neprinesie k tejto veci, ale z mojej strany som hrozne rád, že som mohol povedať aspoň niekoľko slov k tomu, aký je vzťah verejného záujmu a súkromného vlastníctva.
Číž, Miroslav, poslanec NR SR (2014-10-17):
Ďakujem pekne. Vážený pán kolega Kaník, len nie k pozmeňujúcemu návrhu, len k niektorým tým zvláštnym politickým tvrdeniam, ktoré odzneli v tom prejave. Tento návrh ústavy, samozrejme, súvisí s vecným zákonom, ktorý predložila vláda na základe toho, že mala túto povinnosť uloženú v programovom vyhlásení a ešte predtým ochranu vôd ako hmotného dedičstva mal veľmi zásadne aj upravený vo svojom programe aj SMER. Keďže dostal dôveru, zostavil vládu, je logicky v programovom vyhlásení vlády. Na základe toho prišiel do parlamentu zákon, ktorý jasne a nespochybniteľne zlepšoval situáciu, atmosféru v legislatívnej úprave nakladania s vodou. S touto celou, politické okolnosti, osobitne klub OĽaNO, pán Hraško a spol., obrovský cirkus, platení rôzni nešťastníci, ktorí tu pred parlamentom protestovali voči úprimnej snahe SMER-u rozkradnúť vodu. Jak dokážete takto nehanebne nakladať so skutočnosťou, ktorá tu je, keď SMER po tom všetkom teda pripravil návrh ústavy, aby bolo úplne jasné, že nielen SMER, ale ktokoľvek, kto by chcel meniť mechanizmus, ktorý sa navrhuje do budúcnosti, potrebuje trojpätinovú väčšinu?! Pokiaľ nedostane naša diskusia vecný, vecný zmysel, pokiaľ ju nebudeme zneužívať na malé priehľadné a prvoplánové politické nezmysly, dovtedy sa ďalej nepostavíme. Som vďačný všetkým, ktorí vstupujú s konštruktívnymi, vecnými poznámkami, ale obávam sa, že tých je tu nesmierne málo.
Jurinová, Erika, poslankyňa NR SR (2016-04-26):
Ďakujem pekne za slovo. Veronika, ty už dlhodobo hovoríš práve o tom, ešte keď si nebola ako poslankyňa, tak si častokrát hovorila, že chýbajú analytické dáta. To si, to mám tak spojené naozaj s tvojím pôsobením, kdekoľvek si bola, že naozaj všetko robiť na základe analýz, to je podľa mňa podmienka správneho fungovania a rozdávania alebo dávania verejných financií na zmysluplné projekty. Áno, všetka česť, že ministerstvo si zobralo za svoje, že bude pokračovať v projekte „Hodnota za peniaze“, dúfam, že to bude naozaj funkčný a účinný nástroj na to, aby efektivita verejných peňazí vzrástla. Budem rada, ak sa tie analytické centrá urobia nielen na troch spomínaných ministerstvách, teda konkrétne, myslím, že práve spravodlivosť, doprava a zdravotníctvo, ale že sa to naozaj rozšíri na všetky ministerstvá. Proste podmienkou predloženia akéhokoľvek podnetu vlády alebo nejakej reformy vlády budú naozaj skutočné analytické dáta, ktoré rozhodnú o opodstatnenosti toho-ktorého výkonu. Takže tešme sa na to, že hodnota za peniaze daňových poplatníkov bude skutočne veľká od vlastne pôsobenia tejto vlády.
Kollár, Boris, predseda NR SR (2022-12-06):
Ja som si dupol a nič, nič sa neudialo. Neviem čo, niečo, niečo je špatne, no. (Reakcie z pléna.) Jasne povedal minister financií, že v prípade, že sa presunú podnikatelia zo šedej zóny do normálnej, právnej, tak je veľmi pravdepodobné, že sa to podrží a pustí sa to ďalej. Ďalej vystúpi s faktickou pán poslanec Nemec.
Grendel, Gábor, podpredseda NR SR (2020-09-24):
Zastavte, prosím, čas pána poslanca Kéryho, Kmeca, pardon. (Krátka pauza za účelom utíšenia sa poslancov v sále.) Ďakujem pekne. Nech sa páči, pán poslanec, môžete pokračovať.
P. Frešo, poslanec: (2010-01-29):
Inými slovami, ani vy, ani ja by ste svojho syna nenasadli do lietadla, v ktorom by bola účinná trhavina. Ja neverím tomu, že niekto v tejto sále by svoje deti do takého lietadla poslal, a našou povinnosťou je zastupovať záujmy občanov, aby sa takáto vec nemohla opakovať. Nijak by ani vás, ani mňa neukľudnilo, že tam chýba ešte nejaká rozbuška. Môžeme sa ale opýtať expertov. Neverím, že príde taký expert, ktorý povie, že to je úplne normálne, ináč by neexistovali tie stovky predpisov, ktoré to v civilnom letectve zakazujú. Takže o tomto je návrh na odvolanie, aby sa to nikomu už nestalo. Ďakujem pekne.
Blanár, Juraj, podpredseda NR SR (2021-07-02):
Ďalší, pán poslanec Tomáš Taraba.
Figeľ, Ján, podpredseda NR SR (2013-12-12):
Poprosím, ctené dámy a páni o vzájomné, vzájomné rešpektovanie. (Zaznievanie gongu.) S ďalšou faktickou, Martin Fronc.
Figeľ, Ján, podpredseda NR SR (2015-10-07):
S reakciou, nech sa páči, Štefan Kuffa.
Grendel, Gábor, podpredseda NR SR (2023-06-20):
Ďakujem pekne za informáciu a evidujem. Dávam teraz slovo spoločnému spravodajcovi z výboru pre financie a rozpočet pánovi poslancovi Tomášovi Lehotskému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Paška, Pavol, predseda NR SR (2013-09-17):
Pán predseda výboru Šebej.
Glváč, Martin, podpredseda NR SR (2018-05-16):
Požiadam termín hlasovania.
Zmajkovičová, Renáta, podpredsedníčka NR SR (2013-03-13):
Ďakujem, pán minister. Pýtam sa, či chce zaujať stanovisko spravodajca. Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona o Štátnom fonde rozvoja bývania . Vládny návrh zákona je pod tlačou 381. Návrh na jeho pridelenie na prerokovanie výborom je v rozhodnutí č. 365. Teraz poprosím ministra dopravy, výstavby a regionálneho rozvoja pána ministra Jána Počiatka, aby vládny návrh zákona uviedol. Nech sa páči, pán minister, máte slovo.